stanford-oval/wikipedia huggingface dataset:
אליפות איטליה בכדורגל 1909
מהלך התחרות (Campionato Federale)

בשלב ראשון נקבעו מנצחי האזורים (בשיטת משחק בית ומשחק חוץ):
פיימונט - פרו ורצ'לי (השתתפו 3 קבוצות)
לומברדיה - יו.ס. מילאנסה (השתתפו 3 קבוצות)
ליגוריה - גנואה תוך ניצחון גל אנדריאה דוריה
ונטו - ונציה
בשלב השני התקיימו משחקי חצי הגמר והגמר. גם שלב זה התקיים בשיטת משחק בית ומשחק חוץ.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
|   |   |   |   |   |   |   |   |   |   |   |   |   |   |   |  |
|   |   פרו ורצ'לי |   פרו ורצ'לי | 3 | 1 |   | 4 |   |  |  |  |  |  |  |  |  |
|  |   גנואה |   גנואה | 2 | 1 |   | 3 |   |  |  |  |  |  |  |  |  |
|  |   גנואה |   גנואה | 2 | 1 |   | 3 |   |   |   פרו ורצ'לי |   פרו ורצ'לי | 2 | 2 |  |  |  |
|  |  |  |  |  |  |  |  |   |   פרו ורצ'לי |   פרו ורצ'לי | 2 | 2 |  |  |  |
|  |  |  |  |  |  |  |  |   |   יו.ס. מילאנסה |   יו.ס. מילאנסה | 0 | 2 |  |  |  |
|  |   ונציה |   ונציה | 1 | 2 |   | 3 |   |   |   יו.ס. מילאנסה |   יו.ס. מילאנסה | 0 | 2 |  |  |  |
|  |   ונציה |   ונציה | 1 | 2 |   | 3 |   |  |  |  |  |  |  |  |  |
|   |   יו.ס. מילאנסה |   יו.ס. מילאנסה | 7 | 11 |   | 18 |   |  |  |  |  |  |  |  |  |
אליפות איטליה בכדורגל 1903

| --- | --- |

תמונה קבוצתית של גנואה שזכתה באליפות
 תקופת התחרות:  1 במרץ 1903 – 13 באפריל 1903 (44 ימים)
 מספר משתתפות:  6
 הזוכה:  גנואה
 מספר משחקים:  5
 מספר שערים:  21 (4.2 בממוצע למשחק)
 → 19021904 ←
אליפות איטליה בכדורגל 1903 הייתה העונה השישית של התחרות שאורגנה על ידי התאחדות הכדורגל האיטלקית. המשחקים החלו ב-1 במרץ 1903 והסתיימו ב-13 באפריל 1903.
בתחרות השתתפו 6 קבוצות. תחילה נבחרה הקבוצה החזקה של העיר טורינו. היא נפגשה עם מילאן. מנצח משחק זה קיבל את הזכות להתמודד על האליפות עם גנואה, מנצחת של העונה הקודמת.
גנואה זכתה באליפות בפעם החמישית בתולדות המועדון.
מהלך התחרות

בשלב המוקדם יובנטוס ניצחה את יריבותיה העירוניות. בהמשך היא ניצחה את מילאן 2:0.
במשחק הגמר גנואה ניצחה את יובנטוס 3:0 וזכתה באליפות.
אמנדה רדמן

| --- | --- |

אמנדה רדמן, 2015
 לידה:  12 באוגוסט 1957 (בת 67) ברייטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1979 
 מקום לימודים:  בית הספר למשחק בריסטול אולד ויק 
 בן או בת זוג:  רוברט גלניסטר (1984–1992) 
 צאצאים:  Emily Glenister 
 פרסים והוקרה:  חבר במסדר האימפריה הבריטית 
 פרופיל ב-IMDb
 
אמנדה ז'קלין רדמן (באנגלית: Amanda Jacqueline Redman; נולדה ב-12 באוגוסט 1957) היא שחקנית אנגלייה. היא ידועה בעיקר בתפקיד סנדרה פולמן בסדרת הטלוויזיה של BBC One "תחבולות חדשות".
ביוגרפיה

רדמן נולדה בברייטון. אביה, רונלד, הגיע מיורקשייר ואמה, ג'ואן, נולדה בהודו. אביה של רדמן נפטר ב-1980 כשהייתה בת 22. הזרוע השמאלית שלה מצולקת כתוצאה מתאונה קשה שעברה בגיל 15 חודשים. היא נכוותה ממרק רותח, וסבלה מכוויות ב-75 אחוז מגופה. הפציעה הייתה קשה ביותר ובבית החולים היא הוכרזה כמתה קלינית.
רדמן למדה משחק בבית הספר למשחק של תיאטרון בריסטול אולד ויק. ב-1984 הופיעה בתפקיד מרינה בהפקה של ה-BBC למחזה השייקספירי "פריקלס, נסיך צור" לצידו של מייק גווילים. עוד שיחקה כמקסין במיני-סדרה "Oxbridge Blues" מאת פרדריק רפאל בהפקת ה-BBC ששודרה ב-1984. ב-1985 גילמה את ג'נט בגרסה של "מופע האימים של רוקי" בסיור הופעות.
ב-1986 שיחקה בתפקיד גוונדלין פיירפקס בהפקה של ה-BBC למחזה "חשיבותה של רצינות" מאת אוסקר ויילד. ב-1981 השתתפה בסרט "ירושתו של ריצ'רד" לצידה של ליב אולמן. היא החליפה את אלפרד מולינה בתפקיד הראשי בסדרת הטלוויזיה " El C.I.D.", ב-1999 שיחקה בסרט הטלוויזיה "The Blonde Bombshell" בתפקיד דיאנה דורז. בשנות התשעים של המאה העשרים הנחתה רדמן תוכנית בערוץ הלווין של MTV. ב-1995 היא כיכבה בעונה הראשונה של הסדרה "דיינג'רפילד" ובאותה שנה השתתפה בסדרה "טאגארט".
בשנת 2000 שיחקה בסרט "לצאת נקי" בתפקיד דידי דאב. מ-2000 ועד 2003 הופיעה בתפקיד אליסון ברייתווייט, אשה שזוכה בלוטו וחייה משתנים מן הקצה אל הקצה, בסדרה "הפרס הגדול" של ITV. בשנת 2003 החלה לככב בסדרה "תחבולות חדשות" בתפקיד פקד בילוש סנדרה פולמן, תפקיד אותו גילמה במשך 12 עונות עד שנת 2013. אחרי עזיבתה את הסדרה החליפה אותה השחקנית טמזין אות'ווייט.
ביוני 2006 שיחקה רדמן בתפקיד קרואלה דה ויל במופע "Children's Party at the Palace" לכבוד יום הולדת השמונים של המלכה אליזבת. היא השתתפה בתוכנית הדוקומנטרית " Who Do You Think You Are?" של ה-BBC, החוקרת שורשים משפחתיים.
ביוגרפיה > חיים אישיים

לרדמן יש בת בשם אמילי מנישואיה לשחקן רוברט גלניסטר.
היא זו שעודדה את גיסה, פיליפ גלניסטר, ללמוד בבית ספר למשחק ולבחור בקריירה כשחקן.
בספטמבר 2010 התחתנה רדמן עם דמיאן שנאבל שהוא בן זוגה מאז 1999. היא אוהדת של מועדון הכדורגל קובנטרי סיטי.
רדמן היא המיסדת ומנהלת של בית הספר למשחק "Artists Theatre School".
ב-2012 הוענק לה תואר חברה במסדר האימפריה הבריטית (MBE) על תרומתה לתחום הדרמה ועל פעילות הצדקה שלה.
פרסים ומועמדויות

2001 - מועמדות לפרס באפט"א לטלוויזיה לשחקנית הטובה ביותר על תפקידה ב-"הפרס הגדול"
2007 - מועמדות לפרס התיאטרון הלאומי - השחקנית הפופולרית ביותר על תפקידה ב-"הפרס הגדול"
2007 - מועמדות לפרס TV Quick - השחקנית הטובה ביותר על תפקידה בסדרה "תחבולות חדשות"
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1980 | ירושתו של ריצ'רד | Richard's Things | ג'וזי |  |
| 1982 |  | The Agatha Christie Hour | פאולין, הדוכסית הגדולה של אוסטרביה | בפרק "Jane in Search of a Job" |
| 1984 |  | Give My Regards to Broad Street | פקידת קבלה |  |
| 1986 |  | To Have and to Hold | ויו מדוז | מיני סדרה (8 פרקים) |
| 1988 | למען המלכה והמולדת | For Queen & Country | סטייסי |  |
| 1988 | חשיבותה של רצינות | The Importance of Being Earnest | גוונדלין פיירפקס | במסגרת "Theatre Night" |
| 1988–1989 |  | Streets Apart | סילביה גרנט |  |
| 1991 |  | Spender | בובי מונטגומרי | סדרת טלוויזיה דרמת משטרה |
| 1991 |  | The Men's Room | סאלי | מיני סדרה (5 פרקים) |
| 1992 |  | El C.I.D. | רוזי ברומלי |  |
| 1993 | חדר מיון | Casualty | אוליביה פרסל | בפרק "The Ties That Bind" |
| 1993 | בגוף ובנפש | Body & Soul | לין גיבסון | מיני-סדרה (6 פרקים) |
| 1993 |  | Demob | ג'נט דיסי | 6 פרקים |
| 1995 | טאגארט | Taggart | ג'ולי קרסון | בפרק "Black Orchid" |
| 1995 | דיינג'רפילד | Dangerfield | ד"ר ג'ואנה סטיבנס | 18 פרקים |
| 1996 | סיפורי המסתורין של רות רנדל | Ruth Rendell Mysteries | סוזן טאונסנד | בפרק "The Secret House of Death" |
| 1996 | בק | Beck | בק | 6 פרקים |
| 1998 |  | Performance | ריגן | המלך ליר |
| 1998 |  | Close Relations | פרודנס המונד | מיני-סדרה (5 פרקים) |
| 1999 |  | The Blonde Bombshell | דיאנה דורז | סרט טלוויזיה |
| 1999–2000 | תקווה ותהילה | Hope And Glory | דבי בריאן |  |
| 2000 | לצאת נקי | Sexy Beast | דידי דאב |  |
| 2000–2003 | הפרס הגדול | At Home with the Braithwaites | אליסון ברת'ווייט | סדרה - 4 עונות (26 פרקים) |
| 2001 | מייק באסט: מנהל את אנגליה | Mike Bassett: England Manager | קארין באסט |  |
| 2003–2013 | תחבולות חדשות | New Tricks | פקד בילוש סנדרה פולמן | 84 פרקים שודר גם בשם "תחבולות חדשות" |
| 2005 |  | Mike Bassett: Manager | קארין באסט |  |
| 2006 |  | The Children's Party at the Palace | קרואלה דה ויל | ספיישל טלוויזיה |
| 2008 |  | Honest | לינדזי קרטר | 6 פרקים |
| 2008 | דוריט הקטנה | Little Dorrit | גברת מרדל | מיני סדרה |
| 2014 |  | Tommy Cooper: Not Like That, Like This | גוון 'דאב' קופר | סרט טלוויזיה |
| 2024 | הסקופ (אנ') | Scoop | נטע מקאליסטר |  |
הערות שוליים

↑  Miles Goslett and James Tapper (10 באוגוסט 2009). "Amanda Redman Says She is Dreading Turning 50. Well, It's a Bit Late for That – as her 1957 Birth Certificate Proves". Daily Mail. UK. נבדק ב-10 באוגוסט 2009. {{cite news}}:  (עזרה)
↑  "Who Do You Think You Are? - Past Stories - Amanda Redman". BBC. 1970-01-01. נבדק ב-2014-07-11.
↑  "Biographical note to BBC's Who Do You Think You Are?"
↑  Viner, Brian; "Amanda Redman: How I've learnt to live with my scars" Independent.co.uk, 27 March 2002 (archive.is)
↑  "Who Do You Think You Are?: Amanda Redman" BBC.co.uk (Press Office), 24 September 2004
↑  Waddell, Dan; "WDYTYA? Series One: Celebrity Gallery" BBC.co.uk, 19 October 2004
↑  Emily Glenister: Amanda Redman's daughter is poised to dazzle on the small screen
↑  Thomas, Liz (2010-09-06). "Amanda Redman Marries Toyboy Damian Schnabel | Mail Online". Dailymail.co.uk. נבדק ב-2014-07-11.
↑  "Kenneth Branagh knighted in Queen's Birthday Honours". BBC News. 15 ביוני 2012. {{cite news}}:  (עזרה)
| --- | --- |
בקרת זהויות :  NLI: 987008729536705171  BnF: cb15014672j (data)  GND: 1128848171  ISNI: 0000 0001 2212 2066  LCCN: no2001092772  NKC: pna2005261878  SUDOC: 14919532X  VIAF: 68589073   WorldCat (עם VIAF): 68589073
אמנדה ריגטי

| --- | --- |

אמנדה ריגטי
 לידה:  4 באפריל 1983 (בת 41) סנט ג'ורג', ארצות הברית
 שם לידה:  Amanda Elizabeth Righetti 
 מדינה:  ארצות הברית 
 תקופת הפעילות:  מ-1995 
 בן זוג:  ג'ורדן אלן (2017-2006)
 צאצאים:  Knox Addison Alan 
 מספר צאצאים:  1
 http://www.amandarighetti.com/
 פרופיל ב-IMDb
 
אמנדה ריגטי (באנגלית: Amanda Righetti; נולדה ב-4 באפריל 1983) היא שחקנית אמריקאית. היא מוכרת בעיקר בשל תפקידה בתור גרייס ון פלט בסדרה "המנטליסט" של רשת CBS, ובזכות הופעתה בתור מאדי קינר בסדרה המדע-בדיוני "קולוני" של רשת USA.
ביוגרפיה

ריגטי נולדה בסנט ג'ורג', יוטה, ארצות הברית הצעירה מבין שמונה אחים, וגדלה בלאס וגאס, נבדה. אביה, אלכסנדר דומיניק ריגטי הוא ממוצא איטלקי, ואילו אימה, לינדה קרול צ'שום, ממוצא צרפתי, גרמני ואנגלי.
בשנת 2011 הוחתמה בסוכנות השחקנים UTA.
קריירה

ריגטי התחילה לדגמן בגיל 14, ושנה לאחר מכן השתתפה בתחרת בינלאומית לחיפוש דוגמניות צעירות, ופתחה קריירת דוגמנות קצרה לפני שהפכה לשחקנית. היא עברה ללוס אנג'לס בגיל 18 כדי להתחיל את קריירת המשחק שלה. לאחר שהשיגה תפקיד בפיילוט לסדרה שלא עלתה לשידור בשם "No Place Like Home", ריגטי תפסה את עיניהם של המפיקים של רשת FOX, וליהקו אותה ב-2003 לתפקיד מוביל לשתי העונות הראשונות של דרמה הנעורים "The O.C".
בצעירותה שיחקה ריגטי במספר סרטים, ביניהם: "אהבה ואושר" (1995), "לנשק ולספר" (1997) שביים ג'ורדן אלן, לימים בעלה. "להב המלאך" (2002) בכיכובה של מרגו קידר. ותפקידי אורח בסדרות "CSI: זירת הפשע" ובסיטקום "גרג הארנב".
בשנת 2004 גילמה את טסה לואיס בסדרת הדרמה "החוף הצפוני", לצד ג'יימס רימר.
בשנת 2005 היא שיחקה בתפקיד הראשי בסדרה "מפגש". באותה שנה ובשנת 2006, דורגה ריגטי במקום ה-59 וה-84 בהדרגה, במגזין "100 הנשים הסקסיות ביותר". בשנת 2005 שיחקה בסרט הטלוויזיה "רומי ומישל: ההתחלה" לצד קתרין הייגל, הסרט אשר שודר בABC Family מהווה פריקוול לסרט "רומי ומישל - פגישת מחזור" משנת 1997. בשנת 2006 שיחקה בתפקיד אורח בסדרה "הפמליה".
בשנת 2007, ריגטי השתתפה בסרט "בחזרה לבית על הגבעה הרדופה", בתור אריאל וולף. סרט המשך לסרט האימה המצליח משנת 1999. בשנת 2009, השתתפה ריגטי, ברימייק "יום שישי ה-13" בתור וויטני מילר. הסרט הפך במהרה ללהיט, ודורג במקום הראשון בטבלת שוברי הקופות של השבוע. בשנת 2011 שיחקה בסרט "קפטן אמריקה" בתפקיד סוכנת שילד.
בין השנים 2008–2014 שיחקה בתפקיד ראשי בסדרה "המנטליסט" (עונות 1–6) ובעונה 7 של הסדרה שיחקה בפרק האחרון בתפקיד אורח.
בשנת 2014 שיחקה בתפקיד אורח בסדרות "כבאי שיקגו" ו-"שוטרי שיקגו". בשנת 2015 שיחקה במותחן "חתולות רוקדות על כוכב צדק" לצידה של אנליס ואן דר פול. הסרט בוים והופק ב-2011 על ידי בעלה שוחרר לאקרנים רק במאי 2015.
בשנת 2016 החל לשחקה בדרמת המדע הבדיוני "קולוני" של רשת USA. בסדרה שיחקה בתפקיד מאדי קינר, אחותה הצעירה של קייטי (שרה ויין קליס). שיחקה גם בעונה השנייה של הסדרה שעלתה ב-12 בינואר 2017.
חיים אישיים

ב-29 באפריל 2006, התחתנה עם במאי הקולנוע ג'ורדן אלן באי אואהו. בינואר 2013 נולד בנם הראשון, נוקס אדיסון. ב-2017 הגישה ריגרטי מסמך גירושין מאלן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1995 | Love and Happiness | הבת של צ'ארלי |  |
| 1997 | Kiss & Tell | ילדה |  |
| 2002 | Angel Blade | סמנת'ה גודמן |  |
| 2007 | Pipeline | ג'וזלין |  |
| 2007 | Return to House on Haunted Hill | אריאל וולף |  |
| 2008 | מודלים לחיקוי | איזבל |  |
| 2009 | יום שישי ה-13 | וויטני מילר |  |
| 2011 | קפטן אמריקה | סוכנת שילד |  |
| 2011 | The Chateau Meroux | ג'ניפר |  |
| 2015 | חתולות רוקדות על כוכב צדק | ג'וזפין סמארט |  |
| 2021 | Christmas at the Ranch | קייט |  |
| 2022 | רייגן | נלה וילסון רייגן (אנ') |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | CSI | מתבגרת | פרק: "You've Got Male" |
| 2002 | גרג הארנב | דבי פישמן | פרק: "Surprise!" |
| 2003 - 2005 | The O.C. | היילי ניקול | תפקיד חוזר (עונות 2-1); 12 פרקים |
| 2004 - 2005 | החוף הצפוני (אנ') | טסה לואיס | תפקיד ראשי; 20 פרקים |
| 2005 | רומי ומישל: ההתחלה | בחורה חברותית | סרט טלוויזיה של ABC Family |
| 2005 - 2006 | Reunion | ג'נה מורטי | תפקיד ראשי; 13 פרקים |
| 2006 | הפמליה | קטרינה | פרק: "Aquamom" |
| 2007 | קיי-וויל | אי.ג'יי גוסט | 3 פרקים |
| 2008 - 2015 | המנטליסט | גרייס ון פלט | תפקיד ראשי (עונות 6-1); 132 פרקים |
| 2012 | Shadow of Fear | קייסי קופר | סרט טלוויזיה של Lifetime |
| 2014 | שיקגו FIRE | הולי | פרק: "A Dark Day" |
| 2014 | שיקגו PD | הולי | פרק: "8:30 PM" |
| 2016 - 2017 | קולוני | מאדי קנר | תפקיד ראשי (עונות 2-1); 23 פרקים |
| 2017 | Love at the Shore | ג'נה | סרט טלוויזיה של הולמרק |
| 2020 | Deranged Granny | קנדל תומפסון | סרט טלוויזיה של Lifetime |
| 2020 | הטובות למשטרת אל איי | בוורלי גאמבל | 3 פרקים |
אליפות איטליה בכדורגל 1904

| --- | --- |
תמונה קבוצתית של גנואה שזכתה באליפות
תמונה קבוצתית של גנואה שזכתה באליפות
 תקופת התחרות:  6 במרץ 1904 – 27 במרץ 1904 (22 ימים)
 מספר משתתפות:  5
 הזוכה:  גנואה
 מספר משחקים:  5
 מספר שערים:  12 (2.4 בממוצע למשחק)
 → 19031905 ←
אליפות איטליה בכדורגל 1904 הייתה העונה השביעית של התחרות שאורגנה על ידי התאחדות הכדורגל האיטלקית. המשחקים החלו ב-6 במרץ 1904 והסתיימו ב-27 במרץ 1904.
עבור הניצחון הוענקו שתי נקודות ונקודה עבור תוצאת תיקו.
החל משנת 1904 התקיימו תחרויות גם בליגת משנה.
מהלך התחרות

בתחרות השתתפו 5 קבוצות. תחילה נפגשו קבוצות של טורינו תוך ניצחון של יובנטוס ושל העיר מילאנו תוך ניצחון של מילאן. בשלב שני מנצחי השלב הראשון התמודדו על הזכות לשחק במשחק האליפות נגד האלופה של העונה הקודמת גנואה. המשחק הראשון של מילאן נגד יובנטוס הסתיים בתיקו לאחר הארכה. נקבע משחק נוסף בו יובנטוס ניצחה 3:0.
במשחק האליפות גנואה ניצחה את יובנטוס 1:0.
גנואה זכתה באליפות בפעם השישית בתולדות המועדון.
אליפות איטליה בכדורגל 1908

| --- | --- |
תמונה קבוצתית של פרו ורצ'לי שזכתה באליפות
תמונה קבוצתית של פרו ורצ'לי שזכתה באליפות
 תקופת התחרות:  1 במרץ 1908 – 17 במאי 1908 (78 ימים)
 מספר משתתפות:  4
 הזוכה:  פרו ורצ'לי
 מספר משחקים:  10
 מספר שערים:  21 (2.1 בממוצע למשחק)
 → 19071909 ←
אליפות איטליה בכדורגל 1908 הייתה העונה ה-11 של התחרות שאורגנה על ידי התאחדות הכדורגל האיטלקית. המשחקים החלו ב-1 במרץ 1908 והסתיימו ב-15 במאי 1908.
בתחרות השתתפו 6 קבוצות. עבור הניצחון הוענקו שתי נקודות ונקודה עבור תוצאת תיקו.
החל מהעונה הראשונה של התחרות בקבוצות שיחקו גם כדורגלנים בעלי אזרחות זרה. לקראת תחילת העונה התאחדות הכדורגל האיטלקית החליטה שיהיו שתי תחרויות: Campionato Federale בה מותר לכדרגלנים זרים להשתתף ו-Campionato Italiano לאיטלקים בלבד. מספר קבוצות (מילאן, גנואה וטורינו סירבו להשתתף בתחרויות כמכאה להחלטת התאחדות.
פרו ורצ'לי זכתה באליפות בפעם הראשונה בתולדות המועדון. היא זכתה ב-Campionato Italiano, וזו התואר היחיד שמוכר היום.
יובנטוס זכתה ב-Campionato Federale, בה השתתפו שתי קבוצות בלבד.
מהלך התחרות (Campionato Italiano)

בשלב ראשון נקבעו מנצחי האזורים (בשיטת משחק בית ומשחק חוץ):
פיימונט - פרו ורצ'לי
לומברדיה - יו.ס. מילאנסה
ליגוריה - אנדריאה דוריה הייתה הקבוצה היחידה
בשלב השני התקיימו משחקים בשיטת משחק בית ומשחק חוץ בין הקבוצות שעלו לשלב זה.
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | פרו ורצ'לי | 4 | 2 | 2 | 0 | 5 | 3 | 2 | 6 | זכייה בתחרות |
| 2 | יו.ס. מילאנסה | 4 | 2 | 1 | 1 | 8 | 4 | 4 | 5 |  |
| 3 | אנדריאה דוריה | 4 | 0 | 1 | 3 | 4 | 10 | 6- | 1 |  |
אליפות איטליה בכדורגל 1907

| --- | --- |

תמונה קבוצתית של מילאן שזכתה באליפות
 תקופת התחרות:  13 בינואר 1907 – 27 באפריל 1907 (105 ימים)
 מספר משתתפות:  6
 הזוכה:  מילאן
 מספר משחקים:  11
 מספר שערים:  34 (3.09 בממוצע למשחק)
 מלך השערים:  שווייץ הנס קמפר   (7 שערים)
 → 19061908 ←
אליפות איטליה בכדורגל 1907 הייתה העונה העשירית של התחרות שאורגנה על ידי התאחדות הכדורגל האיטלקית. המשחקים החלו ב-13 בינואר 1907 והסתיימו ב-27 באפריל 1907.
עבור הניצחון הוענקו שתי נקודות ונקודה עבור תוצאת תיקו.
מילאן זכתה באליפות בפעם השלישית בתולדות המועדון.
מהלך התחרות

בתחרות השתתפו 6 קבוצות.
בשלב ראשון נקבעו מנצחי האזורים (בשיטת משחק בית ומשחק חוץ):
פיימונט - טורינו
לומברדיה - מילאן
ליגוריה - אנדריאה דוריה
בשלב השני התקיימו משחקים בשיטת משחק בית ומשחק חוץ בין הקבוצות שעלו לשלב זה.
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- | --- |
| 1 | מילאן | 4 | 2 | 2 | 0 | 10 | 3 | 7 | 6 |
| 2 | טורינו | 4 | 1 | 3 | 0 | 5 | 3 | 2 | 5 |
| 3 | אנדראה דוריה | 4 | 0 | 1 | 3 | 0 | 9 | 9- | 1 |
ארנולד דה לאנטינס

| --- | --- |
 לידה:  ? Roman Catholic Diocese of Liège, בלגיה 
 פטירה:  שנות ה־30 של המאה ה־15 רומא, מדינת האפיפיור 
 מוקד פעילות:  צרפת 
 זרם:  האסכולה הפרנקו-פלמית 
 שפה מועדפת:  צרפתית 
 
ארנולד דה לאנטינס (בפלמית: Arnold de Lantins; פעל בשנות ה-20 של המאה ה-15, נפטר לפני 2 ביולי 1432) היה מלחין פרנקו-פלמי מסוף ימי הביניים וראשית תקופת הרנסאנס. הוא בין המלחינים המעטים, שיצירתם מגלה היבטים סגנוניים הן של ימי הביניים והן של הרנסאנס, פעל במקביל לגיום דופאי בשנים שדופאי שהה באיטליה.
חייו

מעט מאוד ידוע על חייו של דה לאנטינס, להוציא את התקופה שבין 1420 בקירוב ל-1430. ההנחה היא, שמוצאו מפלנדריה או מסביבותיה. בראשית שנות ה-20' של המאה ה-15 היה כנראה בשירותה של משפחת מלאטסטה, או ברימיני או בפזארו, כיוון שדופאי הזכיר אותו בטקסט של רונדו שנכתב בין 1420 ל-1424. לאנטינס היה בוונציה ב-1428 וברומא ב-1431, בזו האחרונה כזמר במקהלת הקאפלה של האפיפיור, יחד עם דופאי. ברומא שהה רק שישה חודשים; אחר כך נעלם מדפי ההיסטוריה. רומא נכנסה לתקופה של חוסר שקט עקב פעילות המועצה לאחר מותו של האפיפיור מרטינוס החמישי בפברואר 1431; מוזיקאים רבים עזבו באותה תקופה או זמן קצר אחריה, וייתכן שלאנטינס היה ביניהם.
לא ידוע בוודאות, אם ארנולד דה לאנטינס היה קרוב משפחה של הוגו דה לאנטינס, מלחין שהיה פעיל באותה תקופה, אך מאחר שיצירותיהם מופיעות, במקרים רבים, יחד באותם קבצים ונראה שנמצאו באותם מחוזות גאוגרפיים, אין זה בלתי סביר. (שוני סגנוני חד בין יצירותיהם של שני המלחינים מלמד, שלא ייתכן שמדובר באותו אדם.)
למוזיקה של ארנולד נודעה הערכה רבה והיא התפרסמה לצד זו של גיום דופאי, ז'יל בנשואה ויוהנס צ'יקוניה בכתבי יד מקובצים מאותה תקופה. מוטט אחד בייחוד - Tota pulchra es - נמצא במקורות שזכו לתפוצה רחבה; כיוון שמדובר בתקופה שקדמה להופעת טכנולוגיית הדפוס, מקובל לראות בתפוצה רחבה של העתקים אות לתהילתו של מלחין ולפופולריות שלו. ארנולד כתב מיסה שלמה, שנמצאה ב"בולוניה Q15" (כל הפרקים מצויים ב-OX 213, אם כי השניים האחרונים נפרדים - רק שלושת הפרקים האחרונים נמצאים ב"בולוניה 2216"), וכן נמצאים ב"בולוניה Q15" כמה חלקי מיסה לא שלמה, שנועדו להרחיב פרקים שכתב יוהנס צ'יקוניה. יש כמה דוגמאות למלחינים, שהוסיפו פרקים למיסות חלקיות שכתבו מלחינים אחרים, לדוגמה זאקארה דה טראמו, בייחוד בבולוניה Q15. מבחינה מוזיקלית, פרקי המיסה של ארנולד פשוטים למדי; הוא משתמש בשלושה קולות ובטכניקה של מוטיב ראשי ונמנע מכתיבת אימיטאטיבית. חלק משאר מוזיקת הקודש שלו, כמו המוטטים המריאניים שלו, מכילה כתיבה מלודית עתירת קישוטים ושימוש מסוים באימיטאציה.
ארנולד דה לאנטינס כתב גם מוזיקה חילונית, הכוללת בלדות ורונדו, כולם בצרפתית, וכן כמה יצירות דתיות קצרות יותר. כמה מהן מתייחסות לאירועים או אנשים מוגדרים, אבל אף לא אחת מאלה לא זוהתה באופן חותך ומכריע.
הקלטות

Arnold de Lantins, Missa Verbum Incarnatum, Ricercar CD RIC 207, sung by the Capilla Flamenca Psallentes. Also contains the motet O pulcherrina mulierum, as well as music by Johannes Brassart and Johannes Cesaris.
Listen to a free recording of a song from Umeå Akademiska Kör.
לקריאה נוספת

Article "Arnold de Lantins", in The New Grove Dictionary of Music and Musicians, ed. Stanley Sadie. 20 vol. London, Macmillan Publishers Ltd., 1980. ISBN 1-56159-174-2
Gustave Reese, Music in the Renaissance. New York, W.W. Norton & Co., 1954. ISBN 0-393-09530-4
Hans Schoop/J. Michael Allsen: "Arnold de Lantins", Grove Music Online ed. L. Macy (Accessed January 6, 2005), Grove Music Online
Alejandro Planchart, "Guillaume Du Fay", Grove Music Online ed. L. Macy (Accessed July 19, 2005), Grove Music Online
Lidia Kućmierz, "Construction of music in non-mass works of Arnold de Lantins", Master Thesis, Jagiellonian University of Cracow, Faculty of History, Cracow 1995.
Charles Van den Borren, Hugo et Arnold de Lantins, Liège 1934.
אמוריום

| --- | --- |

 מדינה:  טורקיה טורקיה
 קואורדינטות:  39°01′14″N 31°17′21″E﻿ / ﻿39.02056°N 31.28917°E﻿ / 39.02056; 31.28917
  מפת מיקום  מפה מפורטת   (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחוראמוריום(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחוראמוריום  he tabBackground:;tabBorder:#aaa;defaultTab:0;
אמוריום (ביוונית: Ἀμόριον) הייתה עיר בממלכת פריגיה שבאסיה הקטנה.  העיר נוסדה בתקופת ההלניסטית ופעלה עד הכיבוש המוסלמי של בית עבאס בשנת 838. העיר נבנתה על הדרך הצבאית המחברת בין קונסטנטינופול לקיליקיה.
היסטוריה > העת העתיקה

הזמן המדויק בו התחילה ההתיישבות באמוריום אינו ידוע. לפי ארכאולוגים העיר החלה לייצר מטבעות עצמאים בין השנים 133 ל 27 לפהנ"ס, ומכאן למדים על התפתחותה ככרך גדול ובעל חשיבות כלכלית וצבאית. ככל הנראה כבר בתקופה הפרה-ביזנטית הייתה אמוריום עיר מרכזית ומשגשגת.
היסטוריה > התקופה הביזנטית

במאה ה - 5 חיזק קיסר האימפריה הביזנטית זנון את העיר. מהמאה ה - 7 הייתה לעיר חשיבות מכרעת באימפריה מכיוון שהיא הייתה נקודת מפתח באסיה הקטנה לעצירת הכיבוש המוסלמי. העיר הותקפה פעמים רבות וידעה קרבות עקובים מדם.
בשנת 820 עלה הקיסר מיכאל השני לשלטון. עיר הולדתו של הקיסר הייתה אמוריום והוא ייחס לה משמעות רבה. למשל, לשושלת אותה ייסד קרא "השושלת האמורית". הוא חיזק את העיר והפך אותה לעיר הגדולה ביותר באסיה הקטנה. זו הייתה התקופה הטובה ביותר שידעה העיר. אולם קשר זה לקיסר גרם לבסוף למפלת העיר. בשנת 838 פתח הח'ליף אל-מעתצם במתקפה ישירה נגד העיר, מתוך רצון להרוס את העיר היקרה לקיסר. העיר אכן נלכדה ונחרבה.
42 המרטירים

אחרי הכיבוש המוסלמי ב-838, נלקחו 42 אישים ונכבדים נוצרים מאמוריום לסאמרא כבני ערובה. מאחר שסירבו להתאסלם, הוצאו להורג בשנת 845. הם ידועים כ " 42 המרטירים של אמוריום".
| --- | --- |
בקרת זהויות :  GND: 4378475-6  VIAF: 248256669   WorldCat (עם VIAF): 248256669
אלמנה אמריקאית

| אלמנה אמריקאית |
| --- | --- |
 אלמנה אמריקאית
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישניים
סדרה:: עכבישאים
תת־סדרה:: אופיסתותלה
משפחה:: כדורניים
סוג:: אלמנה
מין:: אלמנה אמריקאית
שם מדעי
 Latrodectus hesperus ‏Chamberlin & Ivie, 1935
תחום תפוצה


אלמנה אמריקאית או אלמנה מערבית (שם מדעי: Latrodectus Hesperus) היא מין של עכביש ארסי מהסוג אלמנה המצוי באזורים המערביים של צפון אמריקה. גודלו של גוף הנקבה הוא 14–16 מ"מ (½ אינץ') וצבעו שחור, לעיתים עם סימן אדום בצורת שעון חול על גחונה. צבעו של סימן שעון החול לעיתים צהוב ואף במקרים נדירים לבן. גודלו של גוף הזכר הוא בערך כחצי מגוף הנקבה, ובדרך כלל צבעו שזוף עם פסים בהירים על גחונו. תוחלת חייו של הזכר הוא מספר חודשים לאחר בגרותו (תהליך התבגרותו אורך כ-70 ימים), ולעומתו, הנקבה חיה מעל לכשנה לאחר בגרותה (תהליך התבגרותה אורך כ-90 ימים).
רשת האלמנה היא בדרך כלל תלת-ממדית, מיוצרת כמסה לא מאורגנת של משי בסדק או בפינה כהה. הרשת דביקה וחזקה מאוד. אם היא בשימוש, האלמנה תהיה בקרבה אל הרשת.
רבייה

זכרי האלמנה האמריקאית נודדים בחיפוש אחר נקבה. בתקופה זו, הם לא נושכים או אוכלים. ראשית, הזכר מכרכר ברשתו, ולאחר מכן משאיר את זרעו על הרשת. אחר כך הוא לוקח את הזרע לתוך כלי קיבול מיוחדים על הקצוות של הפדיפאלפים שלו. לאחר מכן הוא מחפש נקבה, כך הוא יכול להזריע את הנקבה. לאחר התהליך, הנקבה מטילה צרורות של ביצים, המכילות כ-750 ביצים. צרור של ביצים דבוק לרשת, כך שלא נגרם נזק לפני שהביצה פוקעת. קוטרה של ביצה אחת היא כסנטימטר. צבען של שקיות הביצים הוא בדר"כ שזוף או לבן ומרקמה כנייר. במהלך הקיץ, הנקבה מטילה בין ארבע לתשע שקיות ביצים. הדגירה נמשכת כ-14 ימים בערך, והעכבישים הצעירים יהיו קניבלים. רק אחד ועד 12 עכבישים מכל שק זוכים לחיות עד 30 ימים. הזכרים מתים מספר חודשים לאחר בגרותם בין השאר מכיוון שהנקבות אוכלות את הזכרים לאחר תהליך הרבייה.
האלמנה במגע עם האדם

האלמנה מצויה בקרבה לאדם, אך מקרי מוות כתוצאה מנשיכת האלמנה או כל עכביש מסוג כלשהו הם נדירים, בנוסף לכך, רק לנקבה יש בלוטות ארס גדולות מספיק כדי לגרום נזק בנשיכה עד כדי צורך בטיפול רפואי.
תפוצה וסביבת מחיה

האלמנה האמריקאית מצויה באזוריה החמים של ארצות הברית. הזן מצוי בכל ארבעת המדבריות הדרומיים-מערביים של אמריקה מתחת לסלעים, צמחים וסוגים שונים של חורבות ואף ביבשה.